SA Lõuna-Eesti Turism koordineerib Lõuna-Eesti regiooni ühisesindatust kolmandatel Vene Hansapäevadel Pihkvas. Lõuna-Eesti ühise esindustelgi eesmärgiks on tutvustada Lõuna-Eesti regiooni turismivõimalusi ja kutsuda Hansapäevade külastajaid puhkama Lõuna-Eestisse.
Telk kannab nime “Tartu ja Lõuna-Eesti”, et rõhutada seost teiste Hansalinnadega läbi Lõuna-Eesti keskuse, Tartu. Lõuna-Eesti ühistelgi kõrval on kohe ka AHHAA Teaduskeskuse telk – üheskoos mõjume atraktiivsemalt ja külastajatele kutsuvamalt.
Infomaterjale jagatakse kogu Lõuna-Eesti kohta ning ühtlasi esitletakse esmakordselt Venemaal ka Lõuna-Eesti tegevusgruppide ja National Geographicu ühisprojekti – Lõuna-Eesti avastamist väärt paikasid, mida tutvustatakse läbi kollaste akende marsruudi (http://visitsouthestonia.com/).
Lõuna-Eesti ühistelgis on esindatud:
- Peipsimaa Turism MTÜ (Peipsi piirkonna turismivõimalused);
- Elva linn (puhkepiirkond ja Tartumaa Tervisespordikeskus);
- OÜ Kagureis ja hotell Pesa Põlvas;
- Palamuse O. Lutsu Kihelkonnakoolimuuseum;
- Haanja vald – Suur Munamägi;
- Võrtsjärve SA (Võrtsjärve piirkond ja Kalepurjeka reisid);
- Tartu LV ASO ja SA Tartumaa Turism (Tartu linna ja maakonna turismivõimalused);
- Maitseelamuste Koda pakub Peipsimaa maitseid ja akordionimängija loob meeleolu;
- SA Lõuna-Eesti Turism.
Järgmised Vene Hansapäevad toimuvad Venemaal Kingisepas.
Lisainfot Vene Hansapäevade kohta leiab siit: http://hansarus.org
Lisainfo: Angela Järg, e-post firstname.lastname@example.org, tel +372 5178 727, SA Lõuna-Eesti Turism